LIETUVOS RESPUBLIKOS SUSISIEKIMO MINISTERIJA

Lietuvos Respublikos Vyriausybei	2014-05- Nr. Į Nr.

DĖL LIETUVOS RESPUBLIKOS VYRIAUSYBĖS NUTARIMO PROJEKTO PATEIKIMO

Susisiekimo ministerija, vykdydama ministerijų atstovų pasitarimo, įvykusio 2014 m. balandžio 22 d., sprendimą, įvertinusi Lietuvos Respublikos Vyriausybės kanceliarijos Teisės departamento 2014 m. balandžio 15 d. išvadą Nr. NV-1069 ir Lietuvos Respublikos teisingumo ministerijos pateiktas pastabas, teikia pakoreguotą Lietuvos Respublikos Vyriausybės nutarimo „Dėl Viešosios geležinkelių infrastruktūros objektų nuomos tvarkos aprašo patvirtinimo“ projektą (toliau – Nutarimo projektas).

Pažymime, kad vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 7 straipsnio 3 dalimi Nutarimo projektu siūlomame patvirtinti Viešosios geležinkelių infrastruktūros objektų nuomos tvarkos apraše norima nustatyti viešosios geležinkelių infrastruktūros valdytojui pareigą siekti, kad viešosios geležinkelių infrastruktūros objekto nuomos sutartyje būtų įtvirtintos viešosios geležinkelių infrastruktūros objekto nuomos (toliau – nuoma) sutarties formoje nurodytos nuomos sutarties sąlygos, atsižvelgiant į valstybės interesą, kad valstybei nuosavybės teise priklausanti viešoji geležinkelių infrastruktūra būtų valdoma, naudojama ir ja disponuojama vadovaujantis valstybės turto valdymo, naudojimo ir disponavimo juo principais, nustatytais Įstatyme, taip pat siekiant, kad dėl neteisėtų nuomos sąlygų nebūtų pažeidžiamos kitų asmenų teisės ir teisėti interesai.

PRIDEDAMA:

1. Lietuvos Respublikos Vyriausybės nutarimo projektas, 11 lapų.

2. Lietuvos Respublikos teisingumo ministerijos 2014 m. balandžio 22 d. pažyma „Dėl Viešosios geležinkelių infrastruktūros objektų nuomos tvarkos aprašo patvirtinimo (Nr. 14-0261-01-N) (14-3929)“, 1 lapas.

Susisiekimo ministras Rimantas Sinkevičius

J. Norkienė, tel. (8 5) 239 3964, el.p. jurgita.norkiene@sumin.lt